फिरोजाबाद । फिरोजाबाद जिले में 7 केंद्रों पर पुलिस भर्ती परीक्षा कराई जा रही है। परीक्षा में नकल रोकने को लेकर प्रशासन की ओर से कड़े इंतजाम किए गए हैं जिसके तहत परीक्षा कक्ष में पहुंचने से पहले अभ्यर्थियों को सख्त चेकिंग से गुजरना पड़ा। सोमवार को परीक्षा के दौरान महिला अभ्यार्थियों के गहने उतरवा लिए गए उनके बाली, कुंडल के साथ उनका मंगलसूत्र तक उतरवा लिया गया जिसके बाद ही उन्हें परीक्षा में बैठने की अनुमति दी गई। कुछ महिलाओं ने इस पर ऐतराज जताया कि वह मंगलसूत्र नहीं उतारेंगी पर उनकी बात नहीं मानी गई। इसके बाद ही उन्हें परीक्षा कक्ष में प्रवेश कि मंजूरी दी गई।